24. júlí

24. júlí er 205. dagur ársins (206. á hlaupári) samkvæmt gregoríska tímatalinu. 160 dagar eru eftir af árinu.

Atburðir 
 1216 - Honóríus 3. var kjörinn páfi.
 1245 - Uppreisn var gerð gegn Sancho 2. konungi í Portúgal, sem flúði land. Hann var þó ekki settur formlega af fyrr en í desember 1247.
 1567 - María Skotadrottning var neydd til að afsala sér völdum í hendur sonar síns, Jakobs 6.
 1599 - Sigmundur 3. Svíakonungur var settur af og föðurbróðir hans, Karl hertogi, varð ríkisstjóri.
 1684 - Robert de LaSalle lagði upp frá Frakklandi með stóran leiðangur í þeim tilgangi að koma upp franskri landnemabyggð við ósa Mississippifljóts.
 1896 - Fjórar nunnur komu til Íslands og settust að í Reykjavík til þess að hjúkra sjúkum. Þá höfðu ekki verið nunnur á landinu síðan fyrir siðaskipti.
 1908 - Abdúl Hamid 2. Tyrkjasoldán lét undan þrýstingi Ungtyrkja og endurreisti þingbundna konungsstjórn í Tyrkjaveldi.
 1924 - Alþjóða skáksambandið var stofnað í París.
 1948 - Syngman Rhee tók við embætti sem fyrsti forseti Suður-Kóreu.
 1956 - Ríkisstjórn Framsóknar, Alþýðubandalags og Alþýðuflokks settist að völdum og sat í tvö ár undir forsæti Hermanns Jónassonar. Menntamálaráðherra varð Gylfi Þ. Gíslason og hélt hann því embætti í öllum ríkisstjórnum í 15 ár.
 1961 - Júrí Gagarín, fyrsti geimfarinn, kom við á Keflavíkurflugvelli á leið sinni til Kúbu, skömmu eftir að hann fór í fyrstu geimferðina.
 1975 - Filippseyjar og Taíland lýstu því yfir að Suðaustur-Asíubandalagið (SEATO) yrði lagt niður.
 1980 - Ríkisstjórn Íslands skrifaði undir Alþjóðlegan samning Sameinuðu þjóðanna um afnám allrar mismununar gagnvart konum. Hann tók þó ekki gildi fyrr en 18. júní 1985.
 1982 - Á Skeiðarársandi fannst skipsflak, sem í fyrstu var talið vera flak gullskipsins Het Wapen van Amsterdam, sem fórst þar árið 1667. Í ljós kom að flakið var af þýskum togara frá 1903.
 1985 - Bandaríska teiknimyndin Svarti ketillinn var frumsýnd.
 1990 - Fyrra Persaflóastríðið: Íraskar hersveitir söfnuðust saman við Kúveit.
 1996 - 56 létust þegar sprengja sprakk í lest utan við Kólombó á Srí Lanka.
 1998 - Bandaríska kvikmyndin Björgun óbreytts Ryans var frumsýnd.
 2001 - Tamíltígrar réðust á Bandaranaike-flugvöll.
 2001 - Simeon Saxe-Coburg-Gotha, síðasti keisari Búlgaríu, varð 48. forsætisráðherra landsins.
 2002 - Alfred Moisiu varð forseti Albaníu.
 2003 - Ástralir hófu RAMSI-aðgerðina á Salómonseyjum eftir að stjórn eyjanna hafði óskað eftir alþjóðlegri aðstoð vegna innanlandsófriðar. 
 2007 - Bamir Topi varð forseti Albaníu.
 2007 - HIV-réttarhöldin í Líbýu: Fimm búlgörskum hjúkrunarkonum var sleppt eftir 8 og hálfs árs fangelsisvist í Líbýu.
 2008 - Bandaríska kvikmyndin The Dark Knight var frumsýnd.
 2010 - 21 lést í troðningi á hátíðinni LoveParade í Duisburg í Þýskalandi.
 2013 - Járnbrautarslysið í Santiago di Compostela: 79 fórust þegar lest fór út af sporinu á járnbrautarbrú á Spáni.
 2014 - Farþegaþota Air Algérie, með 116 manns innanborðs, fórst í Malí.
 2015 - Tyrkland hóf sprengjuárásir á Verkamannaflokk Kúrda og Íslamska ríkið.
 2017 - 35 létust í sjálfsmorðssprengjuárás í Kabúl, Afganistan.

Fædd 
 1561 - María af Pfalz, fyrsta kona Karls 9. Svíakonungs (d. 1589).
 1716 - Bolle Willum Luxdorph, danskur sagnfræðingur, ljóðskáld og embættismaður (d. 1788).
 1783 - Símon Bólívar, frelsishetja Suður-Ameríku (d. 1830).
 1802 - Alexandre Dumas eldri, franskur rithöfundur (d. 1870).
 1857 - Henrik Pontoppidan, danskur rithöfundur og Nóbelsverðlaunahafi (d. 1943).
 1860 - Alfons Mucha, tékkneskur myndlistarmaður (d. 1939).
 1895 - Robert Graves, enskt ljóðskáld (d. 1985).
 1897 - Amelia Earhart, bandarískur flugmaður (d. 1937).
 1902 - Sigurður S. Thoroddsen, íslenskur verkfræðingur, stjórnmálamaður og knattspyrnumaður (d. 1983).
 1927 - Einar Vigfússon, íslenskur sellóleikari (d. 1973).
 1931 - Helga Bachmann, íslensk leikkona (d. 2011).
 1949 - Michael Richards, bandarískur leikari.
 1952 - Carsten Jensen, danskur rithöfundur.
 1957 - Shavkat Mirziyoyev, forseti Úsbekistans.
 1957 - Bamir Topi, forseti Albaníu.
 1962 - Sigríður Beinteinsdóttir, íslensk söngkona.
 1963 - Karl Malone, bandarískur körfuknattleiksmaður.
 1966 - Sigurjón Þ. Árnason, íslenskur bankastjóri.
 1968 - Kristin Chenoweth, bandarísk leikkona.
 1969 - Jennifer López, bandarísk leikkona og söngkona.
 1974 - Eugene Mirman, bandarískur leikari.
 1974 - Atsuhiro Miura, japanskur knattspyrnumaður.
 1975 - Eric Szmanda, bandarískur leikari.
 1979 - Birkir Jón Jónsson, íslenskur stjórnmálamaður.
 1981 - Nayib Bukele, forseti El Salvador.
 1985 - Dóra María Lárusdóttir, íslensk knattspyrnukona.

Dáin 
 1568 - Karl prins af Astúríu, krónprins Spánar (f. 1545).
 1679 - Jón Rúgmann, íslenskur fornfræðingur (f. 1636).
 1742 - Nikulás Magnússon, íslenskur sýslumaður (f. 1700).
 1862 - Martin Van Buren, Bandaríkjaforseti (f. 1782).
 1927 - Ryūnosuke Akutagawa, japanskur rithöfundur (f. 1892).
 1945 - Baldvin Björnsson, íslenskur myndlistarmaður og gullsmiður (f. 1879).
 1980 - Peter Sellers, breskur leikari (f. 1925).
 1991 - Isaac Bashevis Singer, pólskur rithöfundur og Nóbelsverðlaunahafi (f. 1904).
 2012- John Atta Mills, ganverskur stjórnmálamaður (f. 1944).

Júlí